Broj: I-69-2016

Koprivnica, 29. travnja 2016.g.

Hrvatska obrtnička komora

PREDMET: Prijedlog kandidata za priznanja HOK-a

U svezi s Vašim dopisom broj: 11-1709-1522-80-2013 od 16. ožujka 2016.g. dostavljamo Vam Prijedlog Obrtničke komore Koprivničko-križevačke županije do dodjelu priznanja HOK-a.

1. Za „Statuu Zlatne ruke s poveljom“ predlažemo gospodina Darka Frankola, vlasnika obrta „Moby Dick“ proizvodnja, trgovina i popravak obuće i kožne galanterije

**Obrazloženje:**

Gospodin Darko Frankol je registrirao obrt 1990. godine. Obrt se bavi proizvodnjom, trgovinom i popravkom obuće i kožne galanterije. U obrtu zajedno s vlasnikom radi 5 radnika. Hrvatska obrtnička komora je obrtu „Moby Dick“ dodjelila Uvjerenje „Obrt s tradicijom“, a gospodin Frankol je položio majstorski ispit i predsjednik je komisije za majstorske ispite za zanimanje obućar. Obrt je licenciran za naukovanje.

Iako je obrt na popisu tradicijskih i deficitarnih obrta, uspješno se nosi s konkurencijom i ostvaruje dobre poslovne rezultate. S obzirom da u obrtu radi i sin vlasnika obrta ovo je isto tako i primjer obiteljskog obrta u kojem još pomaže drugi sin i supruga.

Gospodin Frankol je aktivan i u tijelima komorskog sustava. Trenutno je Podpredsjednik Udruženja obrtnika Koprivnica, član je Upravnog odbora Obrtničke komore Koprivničko-križevačke županije, član je Skupštine udruženja i POK-a, član je Ceha proizvodnih obrta POK-a i član je Upravnog odbora Klastera malih poduzetnika „KLAMPOD“.

Uz rad u obrtu i obrtničkim asocijacijama, gospodin Frankol je vrlo aktivan i na području sporta. Bio je aktivan hrvač, a trenutno je trener u hrvačkom klubu „Podravka“, a i sin koji je zaposlen u obrtu bavi se hrvanjem i reprezentativac je Hrvatske u tom sportu.

Za svoj doprinos razvoju obrtništva i sporta gospodin Frankol je dobio nagradu Grada Koprivnice.

U svezi s navedenim, vidljivo je da gospodin Darko Frankol svojim radom i ugledom daje značajan doprinos razvitku obrtništva i komorskog sustava.

Nadamo se da ćete prihvatiti naš Prijedlog te da ćete mu dodijeliti predloženu nagradu, pogotovu stoga što gospodin Darko Frankol ispunjava tražene kriterije.

S poštovanjem,

Predsjednik Komore:

Zvonko Pecikozić